รัฐบาลไทย-ข่าวทำเนียบรัฐบาล-รมช.มท.เป็นประธานเปิดงาน “วันวิชาการ เพิ่มผลผลิต และคุณภาพ การไฟฟ้านครหลวง”ประจำปี 2560 เน้นย้ำพัฒนางานในทุกมิติเพื่อตอบสนองการพัฒนาประเทศสู่ THAILAND 4.0
วันอังคารที่ 29 สิงหาคม 2560
รมช.มท.เป็นประธานเปิดงาน “วันวิชาการ เพิ่มผลผลิต และคุณภาพ การไฟฟ้านครหลวง”ประจําปี 2560 เน้นย้ําพัฒนางานในทุกมิติเพื่อตอบสนองการพัฒนาประเทศสู่ THAILAND 4.0
รมช.มท.เป็นประธานเปิดงาน “วันวิชาการ เพิ่มผลผลิต และคุณภาพ การไฟฟ้านครหลวง”ประจําปี 2560
เน้นย้ําพัฒนางานในทุกมิติเพื่อตอบสนองการพัฒนาประเทศสู่ THAILAND 4.0
วันนี้ (28 ส.ค. 60) เวลา 09.00 น ณ ห้องPlenary Hall1-2 ศูนย์ประชุมแห่งชาติสิริกิติ์ กรุงเทพมหานคร นายสุธี มากบุญ รัฐมนตรีช่วยว่าการกระทรวงมหาดไทย เป็นประธานเปิดงานวันวิชาการ เพิ่มผลผลิตและคุณภาพ ประจําปี 2560 ซึ่งการไฟฟ้านครหลวงจัดขึ้นอย่างต่อเนื่องเป็นประจําทุกปี และในปีนี้เป็นปีที่ 12 ภายใต้Theme “MEA4.0Boost up to World Class”เพื่อเผยแพร่ผลการดําเนินงาน และความก้าวหน้าทางวิชาการ นวัตกรรมและสิ่งประดิษฐ์ต่างๆ รวมถึงกระบวนการทํางานของการไฟฟ้านครหลวงที่สะท้อนถึงความมุ่งมั่นในการยกระดับการปฏิบัติงานสู่ความเป็นมาตรฐานในระดับสากล ซึ่งเป็นพื้นฐานสําคัญในการก้าวไปสู่ประเทศไทย 4.0 ตามนโยบายของรัฐบาล
โอกาสนี้รัฐมนตรีช่วยว่าการกระทรวงมหาดไทยได้กล่าวให้โอวาทและแสดงปาฐกถาพิเศษในหัวข้อ“นโยบายมหาดไทย 4.0”โดยกล่าวว่า ตนรู้สึกยินดีเป็นอย่างยิ่งที่ได้มีโอกาสมาเป็นประธานในพิธีเปิดงาน“วันวิชาการเพิ่มผลผลิต และคุณภาพ การไฟฟ้านครหลวง ประจําปี 2560”ในวันนี้ การไฟฟ้านครหลวง เป็นหน่วยงานภายใต้สังกัดของกระทรวงมหาดไทย ที่มีบทบาทในการดูแลงานด้านการให้บริการสาธารณูปโภคในกลุ่มพลังงานให้แก่ประชาชนในพื้นที่ 3 จังหวัด ได้แก่ กรุงเทพมหานคร นนทบุรี และสมุทรปราการ ซึ่งถือว่าเป็นจุดยุทธศาสตร์ที่สําคัญของประเทศ ดังนั้น การไฟฟ้านครหลวงจึงเป็นองค์กรด้านพลังงานที่มีบทบาทสําคัญที่ช่วยให้การขับเคลื่อนประเทศไทยสู่ความมั่นคง มั่งคั่ง และยั่งยืน ภายใต้โมเดลประเทศไทย 4.0 ทั้งนี้ กระทรวงมหาดไทยได้กําหนดจุดยืน (Position)ของกระทรวงไว้ว่า จะเป็นฐานขับเคลื่อนหลัก (Springboard)ของประเทศในการบําบัดทุกข์ บํารุงสุข และเป็นกลไกหลักในการขับเคลื่อนการดําเนินงานด้านความมั่นคงภายใน และการบริหารจัดการแบบบูรณาการในระดับพื้นที่ ซึ่งจุดยืนของการไฟฟ้านครหลวง ได้แก่ การให้บริการ สนับสนุนการดําเนินงานและความร่วมมือด้านไฟฟ้า เพื่อการพัฒนาประเทศและยกระดับคุณภาพชีวิตของประชาชน และการจัดงานในครั้งนี้ เป็นการยืนยันว่านโยบายของกระทรวงมหาดไทยได้มีการถ่ายระดับมายังหน่วยงานในสังกัดที่สอดคล้องกับวัตถุประสงค์ และจากผลงานที่มานําเสนอในวันนี้ ทําให้มั่นใจได้ว่าเราจะสามารถขับเคลื่อนประเทศไทยได้ตามจุดยืนที่ตั้งไว้ และสอดคล้องกับนโยบายมหาดไทย 4.0 ภายใต้นโยบายรัฐบาลในการพัฒนาประเทศไปสู่“ประเทศไทย 4.0"
นอกจากนี้ การไฟฟ้านครหลวงยังได้มีการพัฒนาโครงการนวัตกรรมต่างๆ เพื่อส่งเสริมให้ระบบไฟฟ้ามีความมั่นคง รวมทั้งมีการนําระบบดิจิทัลมาปรับปรุงการพัฒนางาน ซึ่งถือว่าเป็นหัวใจของการพัฒนาสู่การเป็น "ประเทศไทย 4.0" เช่น โครงการMEA Smart Life Applicationที่ช่วยให้ประชาชนสามารถเข้าถึงบริการของการไฟฟ้านครหลวงได้อย่างสะดวก รวดเร็ว ทั้งในเรื่องการขอติดตั้งไฟใหม่ การแจ้งไฟฟ้าขัดข้อง และการชําระค่าไฟฟ้า โครงการthe MetGE,โครงการSmart Grid,โครงการพลังงานทดแทน โครงการCCC (Charging Control Center)และโครงการต่างๆ ที่สนับสนุนการใช้ รถEVเป็นต้น ทําให้ประเทศไทยมั่นใจได้ว่าประชาชนจะมีไฟฟ้าใช้อย่างเพียงพอและมีคุณภาพ รวมทั้งเป็นการสร้างสรรค์สังคมและสิ่งแวดล้อมที่ดีอีกด้วย
รัฐมนตรีช่วยว่าการกระทรวงมหาดไทย กล่าวเพิ่มเติมว่าเรื่องสําคัญที่ทางรัฐบาลและกระทรวงมหาดไทยได้เน้นย้ํามาตลอด ก็คือ เรื่องการบริหารงานด้วยความโปร่งใส เพื่อเป็นการสร้างความเชื่อมั่นให้กับประชาชนซึ่งที่ผ่านมา การไฟฟ้านครหลวงมีการบริหารงานและปฏิบัติงานแบบโปร่งใส เสมอภาค เท่าเทียมกัน ตรวจสอบได้ไม่เรียกรับผลประโยชน์ใดๆ และเป็นองค์กรที่ได้รับรางวัลองค์กรโปร่งใส และมีการกํากับดูแลกิจการที่ดีมาอย่างต่อเนื่อง ผมในฐานะผู้กํากับดูแลรู้สึกภาคภูมิใจที่มีหน่วยงานในสังกัดที่นอกจากจะมีผลงานที่มีคุณภาพแล้ว ยังมีจริยธรรมและคุณธรรมที่ดีในการการบริหารงานและปฏิบัติงาน รวมทั้งยังทําให้ทุกภาคส่วนมีความมั่นใจในความเสถียรภาพทางด้านกระแสไฟฟ้า และการให้บริการที่ทันสมัยสอดคล้องกับยุค 4.0 ดังนั้นในนามของรัฐบาลและกระทรวงมหาดไทย ขอขอบคุณนักบริหาร และพนักงานการไฟฟ้านครหลวงทุกคนที่ทุ่มเทในการปฏิบัติงาน และบริการประชาชน ที่ตอบสนองนโยบายสําคัญของกระทรวงมหาดไทย ซึ่งปรากฏผลงานสู่สายตาประชาชนจนเป็นที่ประจักษ์ ผมขอชื่นชมและขอบคุณผู้เกี่ยวข้องทุกคนที่ให้ความร่วมมืออย่างดียิ่งในการออกแบบงาน กิจกรรมโซนต่างๆ และการถ่ายทอดความรู้ประสบการณ์ให้แก่ผู้เข้าร่วมงาน โดยเฉพาะความพยายามที่จะแสดงให้เห็นถึงการมีส่วนช่วยผลักดันนโยบายรัฐบาลในการพัฒนาประเทศไทยของเราก้าวสู่THAILAND4.0.
ครั้งที่123/2560